# Air Corsica

Air Corsica (còdi AITA : XK ; còdi OACI : CCM) es una companhiá aeriana còrsa. L'entrepresa foguèt fondada en 1989 per facilitar l'accès a Corsega.
Se nomenèt çò primièr Compagnie Corse Méditerranée puèi CCM Airlines abans de venir Air Corsica en octobre de 2011.

## Istòria

La companhiá foguèt creada lo 1$^{èr}$ de genièr de 1989 per Pierre-Philippe Ceccaldi per melhorar las rotacions de Corsega. Son primièr vòl es efectuat en junh de 1990 jol nom de Compagnie Corse Méditerranée, puèi CCM Airlines e fin finala lo nom d'Air Corsica.
En decembre de 2005, la companhiá càmbia d'estructura juridica e se dòta d'un directòri que redutz l'influéncia dels elegits de l'Assemblada de Corsega.
En octobre de 2011, se càmbia lo nom per Air Corsica.
En 2018, Air Corsica es una societat anonima d’economia mixta al capital de 15 015 520 € que l’accionari majoritari es la Collectivitat de Corsega e que la governància es assegurada per un conselh de susvelhança representant los accionaris e un directòri encargat d’assegurar la gestion quotidiana de l’entrepresa.
En decembre de 2019, amb la recepcion de son primièr Airbus A320neo, Air Corsica ven lo primièr operator francés de l'A320neo.

## Destinacions

Air Corsica assegura lo servici de la Corsega a partir de sos quatre ponches d’ancoratge insulars, a destinacion del continent e de mantun países europèus.
Son malhum s’organiza a partir de :
* las linhas dichas de servici public entre los aeropòrts còrses (Aiacciu, Bastia, Calvi e Figari) e los aeropòrts de Marselha, Niça e París–Orly al mejan de ligasons quotidianas ;
* las ligasons mantun còp per setmana entre l'aeropòrt d'Aiacciu e aquels de Lion e Tolosa ;
* las linhas sasonièras religant d'unes aeropòrts de Corsega a destinacion de Clarmont-Ferrand, Dole, Nantas e Tolon ;
* las ligasons a destinacion de l’internacional : Charleroi – Brussèlas Sud al depart d'Aiacciu, de Bastia e de Calvi. Religa tanben en ligason sasonièra Londres – Stansted e Porto.
La companhiá es lo sol esplechaire de las delegacions de servici public sus las linhas París–Orly - Figari e París–Orly - Calvi, que son efectuadas en Airbus A320, e sus las linhas Niça - Corsega e Marselha - Corsega, que son efectuadas en ATR 72.
Dempuèi lo 3 de junh de 2019, Air Corsica esplecha una naveta d'entrepresa per Airbus, qu'es reservada unicament als emplegats, a rason de 9 vòls per setmana en ATR 42-500 (aquesit especialament per la naveta a Czech Airlines) entre Tolosa, Nantas e Sant-Nazer$^,$.

## Flòta
### Airbus A320

Air Corsica utiliza 6 A320, sus tres versions :
* 1 A320-214 de 180 passatgièrs ;
* 3 A320-216 de 180 passatgièrs ;
* 2 A320-252N de 186 passatgièrs.
| Matriculacion | Tipe | Numèro de seria | Intrada en flòta | Nom |
| F-HZDP | A320-216 | 3325 | 31 de març de 2016 | Golfu Di Portu |
| F-HZGS | A320-214 | 1286 | 28 de junh de 2018 | I Forchi Di Bavedda |
| F-HBSA | A320-216 | 3882 | 14 d'octobre de 2010 | A Scala Di Santa Regina |
| F-HBEV | A320-216 | 3952 | 14 d'octobre de 2010 | E Calanche Di Piana |
| F-HXKB | A320-252N | 9348 | 4 de decembre de 2019 | I Sanguinari |
| F-HXKJ | A320-252N | 9392 | 6 de decembre de 2019 | U Capi Corsu |

### ATR
#### ATR 72

Air Corsica utiliza 5 ATR 72-212A de 70 passatgièrs.
| Matriculacion | Tipe | Numèro de seria | Intrada en flòta | Nom |
| F-GRPI | AT75 | 722 | 25 de mai de 2015 | A Riserva Di Scandula |
| F-GRPJ | AT75 | 724 | 14 d'octobre de 2010 | L'Agriati |
| F-GRPX | AT75 | 734 | 14 d'octobre de 2010 | U Lioni Di Roccapina |
| F-GRPY | AT75 | 742 | 14 d'octobre de 2010 | U Monte Cintu |
| F-GRPZ | AT75 | 745 | 14 d'octobre de 2010 | A Paglia Orba |

#### ATR 42

Dempuèi lo 3 de junh de 2019, Air Corsica assegura la naveta d'entrepresa d'Airbus entre los sites de Tolosa, Nantas e Sant-Nazer. Per l'ocasion, la companhiá se dòta d'un ATR 42-500, basat a Tolosa e especialament reservat al servici de la ligason$^,$.
| Matriculacion | TIpe | Numèro de seria | Intrada en flòta |
| F-HAIB | AT45 | 637 | 24 de mai de 2019 |

## Logo

* Logo abans 2010
* Logo entre 2010 e 2013.

## Nòtas e referéncias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Air Corsica ».
* ↑ https://www.societe.com/societe/air-corsica-349638395.html
* 1 2 (fr) Corporate, Air Corsica.
* ↑ (fr) Mélanie Delattre, Le blanc-seing de la Cour des comptes à Air Corsica, Le Point, 26 de julhet de 2018.
* ↑ (fr) Air Corsica réceptionne son premier Airbus A320neo, Airbus, 2 de decembre de 2019.
* 1 2 (en) Jim Liu, Air Corsica files preliminary Saint-Nazaire schedule from June 2019, Routes Online, 26 de març de 2019.
* 1 2 (fr) Thierry Blancmont, Une « ligne Airbus » pour Air Corsica, Air Journal, 13 de junh de 2019.

## Veire tanben
### Ligams extèrnes

* (fr) Site oficial